Diari Oficial de la Generalitat Valenciana


Sumari del DOGV 8641, del 24-09-2019 (2019/8898)

Extracte de la Resolució del 17 de setembre de 2019, del rector, per la qual es convoca la setena edició d'«Idees UPV Challenge» en la UPV per al 2019.
-------------------------------------------------------------------------------------------------------------------------------------------------------

### Dades del document

Número de DOGV
:   8641

Data del DOGV
:   24-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8898


Data del document
:   17-09-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució del 17 de setembre de 2019, del rector, per la qual es convoca la setena edició d'«Idees UPV Challenge» en la UPV per al 2019. [2019/8898]  
BDNS (identif.): 474019.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
La inscripció a la convocatòria podrà ser individual o col·lectiva:  
a) En el cas d'inscripció individual, pot participar en la convocatòria l'alumnat de la UPV matriculat en el curs acadèmic 2018-2019 de grau, màster universitari o doctorat, o titulats i titulades per la UPV en el curs acadèmic 2018/2019.  
En aquest cas, per a poder optar als premis, el dia de la jornada és imprescindible completar l'equip amb almenys una altra persona participant o incorporar-se a un altre equip. L'organització del Challenge facilitarà la conformació dels equips.  
b) En el cas d'inscripció col·lectiva, poden participar en la present convocatòria equips de dos a cincparticipants, dels quals almenys un o una ha de ser estudiant de la UPV amb matrícula en el present curs acadèmic 2019-2020 de grau, màster universitari o doctorat, o titulat o titulada per la UPV en el curs acadèmic 2018/2019. A més, no pot haver en un equip més de dues persones participants externes a la UPV.  
  
No pot participar en la convocatòria el personal treballador de la UPV ni formar part dels equips personal extern a la UPV menor de díhuit anys.  
No s'hi poden presentar solucions proposades per persones participants premiades en altres concursos amb aquesta solució, o inscrites en programes d'acceleració o incubació amb la mateixa idea o solució.  
No s'hi poden presentar persones sòcies o treballadores d'empreses (incloses les activitats donades d'alta com a personal autònom) l'activitat principal o les línies de negoci de les quals desenvolupen la mateixa idea o solució que cal presentar en aquest concurs.  
  
Segon. Finalitat  
La finalitat és captar el talent emprenedor i les capacitats tècniques de l'alumnat, titulats i titulades de la UPV, així com les habilitats per a la resolució de reptes, i l'objectiu és premiar les solucions òptimes a reptes de sectors emergents del mercat i per a fer més sostenible el campus universitari de Vera i, al mateix temps, fomentar la dinamització i la cohesió amb els centres.  
  
Tercer. Bases reguladores  
Disponibles en www.ideas.upv.es; http://challengeideas.webs.upv.es/  
  
Quart. Import  
La present convocatòria es finançarà amb càrrec a la partida pressupostària 744685801 422 40873 per un import màxim de 8.000 - (huit mil euros) amb càrrec a l'oficina gestora d'Ideas UPV aplicables a l'exercici 2019.  
S'estableixen set premis amb dotacions de entre 500 i 2.000 euros, segons s'especifica en les bases reguladores del procediment.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
El termini comença a partir de l'endemà de la publicació d'aquest extracte en el Diari Oficial de la Generalitat Valenciana i acaba el 18 d'octubre de 2019.  
  
València, 17 de setembre de 2019.- El rector: Francisco José Mora Mas.